РЕПУБЛИКА СРБИЈА

ГРАД БЕОГРАД

ГРАДСКА ОПШТИНА ЗВЕЗДАРА

Одељење за комуналне делатности, заштиту животне средине и координацију инвестиционих пројеката

VII Бр. 35-1/2021

04.06.2021. г.

Београд, Булевар краља Александра 77

Градска општине Звездара на основу члана 36. Закона о планском систему Републике Србије („Службени гласник РС“, Бр. 30/2018) и Упутства о врстама прописа које доноси Скупштина Градске општине Звездара за које је обавезна јавна расправа и поступку и начину спровођења јавне расправе ХI број 07-6-50/2018 од 13.6.2018.г. објављује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ПЛАНА РАЗВОЈА ЗАШТИТЕ ЖИВОТНЕ СРЕДИНЕ**

**ГРАДСКЕ ОПШТИНЕ ЗВЕЗДАРА ЗА ПЕРИОД 2021 – 2024.г.**

Градска општина Звездара позива заинтересоване грађане, као и стручну јавност да се упознају са текстом **Нацрта Плана развоја заштите животне средине Градске општине Звездара за период 2021 – 2024.г.** и да дају своје предлоге, сугестије и коментаре.

Нацрт документа је припремила Радна група за израду Нацрта Плана развоја заштите животне средине Градске општине Звездара за период 2021 – 2024.г. именована Решењем Већа ГО Звездара XI бр. 06-9/2021 од 26.02.2021.г и Решењем о измени решења о образовању радне групе за припрему нацрта плана развоја заштите животне средине ГО Звездаре за период 2021.-2024.г. XI бр. 06-28/2021 од 25.05.2021.г.

Јавна расправа је отворена до 14.06.2021. године у 15:00 часова.

Предлози, сугестије и коментари на предложени документ достављају се попуњавањем прописаног формулара Одељењу за комуналне делатности, заштиту животне средине и координацију инвестиционих пројеката Градске општине Звездара, путем електронске поште на е-mail: razvoj@zvezdara.org.rs .

По закључењу јавне расправе, Радна група за израду Нацрта Плана развоја заштите животне средине Градске општине Звездара за период 2021 – 2024.г. ће размотрити, и анализирати приспеле предлоге и коментаре и сачинити Извештај о јавној расправи.

Након окончане јавне расправе Нацрт Плана развоја заштите животне средине Градске општине Звездара за период 2021 – 2024.г. са Извештајем о спроведеној јавној расправи биће прослеђен Већу Градске општине Звездара ради утврђивања предлога Плана развоја заштите животне средине Градске општине Звездара за период 2021 – 2024.г.

Саставни део овог јавног позива су текст Нацрта Плана развоја заштите животне средине Градске општине Звездара за период 2021 – 2024.г. и формулар за учешће у јавној расправи.